fi fi fi fi pl fi da fi fi nds fr ceb fi pl fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Kauppatieteet avoimessa yliopistossa — Jyväskylän yliopiston avoin yliopisto
Monipuolinen tarjonta kauppatieteiden yliopisto-opintoja: JYU avoimessa opiskelet kauppatieteitä ilman pääsykokeita tai pohjakoulutusvaatimuksia. Kehitä osaamistasi!
Kehitä vastuullista liiketoimintaosaamista kauppatieteiden opinnoilla
Haluatko ymmärtää liiketoimintaa? Kaipaatko ideoita organisaatiosi uudistamiseen? Osaatko johtaa muuttuvassa työelämässä? Miten digitaalisuus vaikuttaa henkilöstöön tai asiakkaiden käyttäytymiseen? Haluatko ymmärtää talouden toimintaa? Kauppatieteiden opinnot tarjoavat asiantuntijuutta ja tulevaisuuden osaamista vastuulliseen liiketoimintaan.
Opiskele meillä joustavasti ja itsenäisesti esimerkiksi liiketoimintaosaamista, henkilöstöjohtamista, johtamista, viestinnän johtamista, markkinointia ja taloustiedettä. Saat uusia näkökulmia työhön ja työyhteisöön sekä mahdollisuuden verkostoitua samoista aiheista kiinnostuneiden kanssa. Opit myös ymmärtämään taloudellisten valintojen kokonaisuutta päätöksenteon ja vuorovaikutuksen näkökulmasta.
Tutustu ja ilmoittaudu tästä kauppatieteiden opintoihin opinto-oppaassa.
Kauppatieteiden oppiaineiden infotilaisuudet (verkkovälitteinen) ja vinkit opintojen aloittamiseen
Vastuullisuus ja kestävä kehitys työelämässä
Digitaalinen markkinointi on kaikkialla Professori Heikki Karjaluodon blogi
lähiopetusta on tarjolla Helsingissä ja Jyväskylässä
hyödynnät työkokemustasi ja sovellat opittua työhösi
voit opiskella myös tutkintotavoitteisesti (mm. avoimen väylä)
Mitäpä, jos opiskelisit kauppatieteitä ja jotain muuta!
Osaamista liiketoiminnan tueksi -sivulta löydät opintoideoita, jotka tukevat toimimista erilaisissa liiketoiminnan tehtävissä.
Jos tavoitteenasi on tutkinto, tutustu:
Avoimen väylä JYU kauppakorkeakoulun tutkinto-opintoihin ensimmäiseen korkeakoulututkintoonsa tähtääville
Kauppatieteiden maisteriohjelma (2 v) korkeakoulututkinnon suorittaneille hakijoille
Taloustieteen maisteriohjelma (2 v) korkeakoulututkinnon suorittaneille hakijoille
Perusopinnot ovat kaikille avoimia. Liiketoimintaosaamisen perusopinnot muodostavat yhteisen pohjan kaikkien kauppatieteellisten opintosuuntien aineopinnoille, mutta voit opiskella myös yksittäisiä opintojaksoja. Jos olet suorittanut liiketalouden ammattikorkeakoulututkinnon, suosittelemme opintojen aloittamista aineopintotasolta mahdollisten täydentävien opintojen jälkeen. Lisätietoja saat yhteyshenkilöiltä.
Opit keskeiset osa-alueet laskentatoimesta, johtamisesta, markkinoinnista, yrittäjyydestä ja viestinnän johtamisesta. Lopuksi teet case-tehtävän, jossa sovellat oppimaasi. Saat valmiudet ymmärtää liiketoimintaa erilaisista lähtökohdista ja eri toimintaympäristöissä. Voit hyödyntää oppimaasi heti työelämässä ja myös osana eri alojen tutkintoja.
Tutustu ja ilmoittaudu liiketoimintaosaamisen opintoihin.
Opit tarkastelemaan talouden ilmiöitä ja ymmärtämään talouden toiminnan perusperiaatteita. Tutustut peruskäsitteisiin ja teorioihin sekä Suomen kansantalouden kehitykseen ja julkiseen talouteen. Taloustiede antaa erinomaiset mahdollisuudet uuden tiedon omaksumiseen ja jäsentämiseen muuttuvassa maailmassa.
Tutustu ja ilmoittaudu taloustieteen opintoihin
Lukuvuonna 2022-2023 tarjolla myös 15 opintopisteen verran aineopintotasoisia opintoja
Saat valmiudet henkilöstön vastuulliseen johtamiseen ja kehittämiseen. Johtamisen ja johtajuuden sekä henkilöstöjohtamisen perusteemojen jälkeen opit työhyvinvoinnin johtamisesta sekä johdon ja henkilöstön kehittämisestä. Voit lisäksi perehtyä rekrytointiin ja työuriin, yritys- ja johtamisetiikkaan tai työn ja perheen suhteeseen.
Tutustu ja ilmoittaudu henkilöstöjohtamisen opintoihin.
Henkilöstötyö ja johtaminen sosiaali- ja terveysalalla -opintokokonaisuus
Opiskele monitieteinen opintokokonaisuus 15, 30 tai 50 opintopisteen laajuisena ja hanki osaamista, jota alalla tarvitaan. Opinnot sisältävät Jyväskylän yliopiston eri tiedekuntien opintoja aina johtamisesta viestintään, terveystieteisiin ja informaatioteknologiaan.
Tutustu ja ilmoittaudu Henkilöstötyö ja johtaminen sosiaali- ja terveysalalla -opintokokonaisuuteen.
Aineopinnot syventävät osaamistasi. Edeltävinä opintoina tarvitset liiketoimintaosaamisen perusopinnot tai sitä vastaavat opinnot. Varmista edeltävien opintojen soveltuvuus ennen ilmoittautumista. Voit opiskellla myös yksittäisiä opintojaksoja.  Lisätietoja saat yhteyshenkilöiltä.
Opinnoissa lähestyt organisaatioiden toimintaa asioiden ja ihmisten johtamisen näkökulmista. Johtamisessa yhdistyvät suunnittelu, päätöksenteko ja ihmisten toiminnan suuntaaminen tavoitteiden saavuttamiseksi. Opintojen painopiste on henkilöstöjohtamisessa, mutta voit laajentaa osaamistasi myös strategisesta johtamisesta ja ympäristöjohtamisesta.
Tutustu ja ilmoittaudu johtamisen opintoihin.
Viestinnän johtamisen aineopinnoissa pääset tutkimaan organisaatioiden ja yritysten maineenhallintaa ja mediasuhteita, sekä suunnittelemaan sisältöstrategiaa. Opit ymmärtämään, kuinka organisaatiot ja yritykset ovat vuorovaikutuksessa sidosryhmiensä kanssa ja millaista näiden suhteiden ylläpitäminen on yhä digitalisoituvassa maailmassa.
Tutustu ja ilmoittaudu viestinnän johtamisen opintoihin.
Markkinoinnin opinnoissa keskityt kuluttajamarkkinointiin, organisaatioiden väliseen markkinointiin sekä palvelujen markkinointiin. Painotamme erityisesti digitalisaation vaikutusten ymmärtämistä asiakkaiden käyttäytymiselle – esimerkiksi verkko-ostamisen ja sosiaalisen median muodoissa – sekä organisaatioiden myynti- ja markkinointistrategioille.
Tutustu ja ilmoittaudu markkinoinnin opintoihin.
Laskentatoimen opinnot tarjoavat monipuolista osaamista organisaatioiden taloudellisen tiedon tuottamiseen ja raportointiin sekä tuotetun tiedon liikkeenjohdolliseen hyödyntämiseen. Voit opiskella JYU avoimessa  laskentatoimen opintokokonaisuuden tai siihen kuuluvia yksittäisiä kursseja
Kauppatieteiden opintotarjonnasta löydät lisäksi eri alojen johdantokursseja ja metodiopintoja. Tutustu alta opintojaksoihin!
Opintojen suunnittelu avoimessa yliopistossa (HOPS) 1 op - maksuton opintojakso
Haluatko kauppatieteilijäksi 2 op - maksuton opintojakso
Oman talouden hallinta 2 op - maksuton opintojakso
Digimarkkinointia käytännössä 2 op - maksuton opintojakso
Digitalisoituva kauppa 5 op
Introduction to Responsible Business 4 op
Digitaalinen kauppa -opintokokonaisuus  yliopistojen ja Kaupan liiton yhteistyönä
Kaupan liitto, Jyväskylän yliopisto, Itä-Suomen yliopisto, LUT-yliopisto, Oulun yliopisto ja Tampereen yliopiston yhteinen Digitaalinen kauppa -opintokokonaisuus (yht. 39 op) tarjoaa väylän kaupan alan osaamisen vahvistamiseen suomalaisessa koulutuskentässä. Opinnot ovat tarjolla avoimen yliopiston kautta kaikille alasta kiinnostuneille.
Tutustu Digitaalinen kauppa -opintokokonaisuuteen
Digitalisoituva kauppa -kurssi JYU:n avoimessa yliopistossa
Tavoitteena tutkinto? Hae tutkintokoulutukseen kauppatieteiden väylältä!
Avoimen yliopiston väylä Jyväskylän kauppakorkeakouluun
Voit opiskella kauppatieteitä myös yhteistyöoppilaitoksissamme: Alkio-opistossa ja Työväen akatemiassa opiskellaan kansanopistossa päiväopiskelijana, Mikkelin kesäyliopistossa lähiopetusta on iltaisin ja viikonloppuisin.
Kysy ilmoittautumisesta, opintomaksuista ja -oikeudesta opintopalveluistamme:
Kysy ilmoittautumisesta, opintomaksuista ja -oikeudesta opintopalveluistamme:
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice